Stephen King

Stivenas Kingas (, g. 1947 m. rugsėjo 21 d.) – JAV rašytojas.

Stivenas Kingas parašė daugiau nei 200 knygų, įskaitant daugiau kaip 50 siaubo ir fantastinių romanų, tokių kaip „Švytėjimas“, „Žalioji Mylia“, „Kerė“, tapusių bestseleriais. Pagal daugumą jo darbų pastatyti kino filmai.

Biografija 
Stiveno tėvas paliko šeimą, kai jam buvo 2 metai. Motina viena užaugino jį ir jo vyresnįjį brolį Deividą trūkstant pinigų. Vaikystėje Stivenas išgyveno nelaimingą atsitikimą: jo akivaizdoje traukinys partrenkė draugą. Kai kas teigia, kad tai turėjo įtakos rašytojo kūrybai, nors pats autorius tai neigia.

Baigęs pradinę mokyklą Durhame (), studijavo anglų kalbą Meino universitete (nuo 1966 m. iki 1971 m.), kur susitiko būsimąją žmoną Tabitha Spruce. Jie susituokė 1971 m. Baigęs studijas, S. Kingas dėstė anglų kalbą Hampdeno akademijoje, Meine. Pradžioje šeima sunkiai vertėsi, gyveno namelyje ant ratų, Stivenas rašė trumpus apsakymus, daugiausiai vyrų žurnalams, kad išmaitintų šeimą, tuo pat metu prasidėjo problemos dėl alkoholio, besitęsusios daugiau nei 10 metų.

Stivenas pradėjo kurti apsakymą apie merginą, turinčią nepaprastų galių, bet, parašęs keletą puslapių, juos suglamžė ir išmetė. Laimei, žmona juos rado, perskaitė ir privertė vyrą baigti kūrinį. 1973 m. rašytojas pavadino romaną „Kerė“ ir pasiūlė leidyklai. Už tai jis gavo tik 2 500 JAV dolerių, tačiau greitai leidykla pardavė teises į knygą kitai leidyklai už 400 000 dolerių, pagal kontraktą autoriui priklausė pusė tos sumos. Tuomet Stivenas metė dėstytojo darbą ir atsidavė vien rašymui. Netrukus nuo gimdos vėžio mirė 59 metų jo motina, prieš mirtį teta jai skaitė sūnaus romaną.

Devintajame dešimtmetyje rašytojas turėjo didelių problemų dėl alkoholio ir narkotikų (Stivenas pats pripažino, kad rašydamas knygą Kudžas (Cujo) beveik visą laiką buvo girtas, ir net dabar neatsimena, kad išvis ką nors būtų rašęs tuo metu). Padedamas žmonos ir draugų, atsikratė šių priklausomybių ir nuo tol yra blaivus.

1999 m. birželio 19 d. Stiveną Kingą, einantį gatve netoli namų, partrenkė mini autobusas Dodge Caravan. Po smūgio rašytojas nuo kelio nuskriejo daugiau nei 4 metrus. Vairuotojas teisinosi, kad jo dėmesį išblaškė vežamas rotveilerių veislės šuo. Stivenas patyrė labai sunkių sužalojimų (plyšo plautis, daug kur lūžo dešinė koja, šonkauliai, buvo sutrupintas klubas ir padaryta plėštinė žaizda galvoje), tačiau po 3 savaičių jis buvo išleistas iš ligoninės. Įdomus sutapimas: rašytojas išleido knygą „Iš Biuiko 8“, kurioje aprašoma panaši nelaimė, tačiau kūrinyje partrenktasis žmogus mirė. Vėliau S. Kingas nusipirko jį partrenkusį automobilį ir sunaikino. Žmogus, partrenkęs rašytoją, mirė po metų – 2000 m. rugsėjo 21 d. (per Stiveno gimtadienį).

Rašytojas su žmona susilaukė 3 vaikų. Šiuo metu gyvena ir kuria Floridoje.

Ričardas Bachmanas 
Aštuntame – devintame dešimtmetyje rašytojas išpopuliarėjo, jis parašė ir išleido keletą knygų Ričardo Bachmano vardu: „Įtūžis“ (1977), „Maratonas“ (1979), „Kelio darbai“ (1981), „Bėgantis žmogus“ (1982), „Sulysėlis“ (1984), 1994 m. tariamai Bachmano našlė palėpėje rado dėžę su rankraščiais, taip atsirado dar viena šio autoriaus knyga – „Reguliuotojai“. Kingas buvo sumanęs paeksperimentuoti, išbandyti save, ar galima atkartoti savo sėkmę dar sykį, be to, tais laikais dėl leidybos reikalavimų nebuvo galima išleisti daugiau nei vieną knygą per metus. Kingas taip pat planavo išleisti „Mizerę“ Bachmano vardu, bet persigalvojo, nenorėdamas, kad jo antrininkas taptų toks populiarus, kaip jis pats. 1985 m. tariamasis Ričardas Bachmanas mirė nuo „pseudonimo vėžio“, tačiau iš tikrųjų vieno knygyno pardavėjui kilo įtarimas, ir jis šiek tiek patyrinėjęs išsiaiškino tiesą. 2006 m. Kingas pranešė radęs dar vieną Bachmano knygą – „Blaze“, parašytą dar 1973 m., kūrinys išleistas 2007 m. birželio 12 d.

Filmai ir televizija 
Pagal daugumą Stiveno Kingo kūrinių yra sukurta nemažai filmų, serialų, mini serialų. Rašytojas visuomet būna patenkintas savo kūrinių ekranizavimu, netgi jei siužetas ir labai skiriasi nuo knygos. Yra pora išimčių: „The Shining“, filmas susilaukė daug Kingo kritikos, pasak autoriaus, jį nuliūdino paviršutinišku kūrinio interpretavimu, ir „The Lawnmower man“, Kingas teisėsi su filmo kūrėjais, kad jo vardas būtų pašalintas iš titrų. Rašytojas dažnai suvaidina nedidelį vaidmenį filmuose pagal paties knygas („Pet sematary“, „The Stand“, „The Langoliers“)

Filmai pastatyti pagal Stiveno Kingo kūrinius 
{| class="wikitable"
|-
! Metai
! Pavadinimas
! Režisierius
|-
| 1976 || Kerė || Brian De Palma
|-
| 1980 || Švytėjimas || Stanley Kubrick
|-
| 1982 || Siaubo kaleidoskopas || George A. Romero
|-
| 1983 || Kudžas || Lewis Teague
|-
| 1983 || Tylos zona || David Cronenberg
|-
| 1983 || Kristina || John Carpenter
|-
| 1984 || Kukurūzų vaikai || Fritz Kiersch
|-
| 1984 || Padeganti žvilgsniu || Mark L. Lester
|-
| 1985 || Katės akis || Lewis Teague
|-
| 1985 || Sidabrinė kulka || Daniel Attias
|-
| 1986 || Maximum Overdrive || Stephen King
|-
| 1986 || Likime kartu' || Rob Reiner
|-
| 1987 || Siaubo kaleidoskopas 2 || Michael Gornick
|-
| 1987 || Sugrįžimas į Zalės valdą || Larry Cohen
|-
| 1987 || Bėgantis žmogus || Paul Michael Glaser
|-
| 1989 || Naminių gyvūnėlių kapinės || Mary Lambert
|-
| 1990 || Tales from the Darkside: The Movie || John Harrison
|-
| 1990 || Graveyard Shift || Ralph S. Singleton
|-
| 1990 || It || Tommy Lee Wallace
|-
| 1990 || Mizerė || Rob Reiner
|-
| 1991 || Sometimes They Come Back || Tom McLoughlin
|-
| 1992 || Nakvišos || Mick Garris
|-
| 1992 || The Lawnmower Man || Brett Leonard
|-
| 1992 || Naminių gyvūnėlių kapinės du || Mary Lambert
|-
| 1993 || Kukuruzų vaikai: paskutinė auka || David Price
|-
| 1993 || Tamsioji pusė || George A. Romero
|-
| 1993 || Needful Things || Fraser Clarke Heston
|-
| 1994 || Pabėgimas iš Šoušenko || Frank Darabont
|-
| 1995 || Skerdyklė || Tobe Hooper
|-
| 1995 || Doloresa Kleiborn || Taylor Hackford
|-
| 1995 || Children of the Corn III: Urban Harvest || James D.R. Hickox
|-
| 1996 || Sometimes They Come Back... Again || Adam Grossman
|-
| 1996 || Kukurūzų vaikai: susirinkimas || Greg Spence
|-
| 1996 || Thinner || Tom Holland
|-
| 1997 || The Night Flier || Mark Pavia
|-
| 1997 || Quicksilver Highway || Mick Garris
|-
| 1997 || Trucks || Chris Thomson
|-
| 1998 || Kukuruzų vaikai: baimės laukas || Ethan Wiley
|-
| 1998 || Apt Pupil || Bryan Singer
|-
| 1998 || Kartais jie grįžta vėl...ir vėl || Daniel Zelik Berk
|-
| 1999 || Įsiutis: Kerė 2 || Katt Shea
|-
| 1999 || Kukurūzų vaikai: Aizeko sugrįžimas || Kari Skogland
|-
| 1999 || Žalioji mylia || Frank Darabont
|-
| 1999 || Šimtmečio audra || Craig R. Baxley
|-
| 2001 || Širdys Atlantidoje || Scott Hicks
|-
| 2001 || Kukurūzų vaikai: apreiškimas || Guy Magar
|-
| 2001 || Skerdyklė. Antra versija || Michael Hamilton-Wright
|-
| 2002 || Padeganti žvilgsniu 2: sugrįžimas || Robert Iscove
|-
| 2002 || Kerė || David Carson
|-
| 2003 || Sapnų gaudyklė || Lawrence Kasdan
|-
| 2004 || Paslaptingas langas || David Koepp
|-
| 2004 || Kulkos greičiu || Mick Garris
|-
| 2005 || The Mangler Reborn || Erik Gardner
|-
| 2007 || Siaubo kaleidoskopas III || Ana Clavell
|-
| 2007 || 1408 || Mikael Håfström
|-
| 2007 || Pražūtingas rūkas || Frank Darabont
|-
| 2007 || Rūkyti draudžiama || Anurag Kashyap
|-
| 2009 || Dolano Kadilakas || Jeff Beesley
|-
| 2011 || Kukurūzų vaikai: pradžia || Joel Soisson
|-
| 2013 || Kerė || Kimberly Peirce
|-
|2017
|Tamsusis Bokštas
|Nikolaj Arcel
|-
|2017
|It - Part 1: The Losers' Club
|Andy Muschietti
|}

 Romanai ir trumpų kūrinių rinkiniai 

 Pastaba:'' 
1 Pliusas (+) žymi, kad kūrinys išleistas lietuvių kalba.

Nuorodos 

 Oficialus Stiveno Kingo puslapis
 Stiveno Kingo kūrybos bibliografija lietuvių k.

JAV fantastikos rašytojai